AlexejDobrolubov/national_council_slovak_2010 huggingface dataset:
49. schôdza NR SR - 6.deň - B. popoludní
Dátum: 2026-04-22
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Asi to bude potrebovať ešte takú, že hlbšiu úvahu, ale z toho, čo teda pán minister povedal, spomenul, že teda tá dvojka neobsahuje alebo netýka sa novinárov. Mne to z toho fakt nevychádza. Akože ja som si dal tú prácu za túto chvíľu, že tam je, že neplatí to pre tých, čo sú v tej jedna a AA, hej, 14A, ale tam, keď som si to pozrel, to sa týka bánk a neviem, policajtov alebo koho, ale nie novinárov, takže mne to naozaj zo žiadneho ustanovenia takto nevyplýva, ako to povedal pán minister. Ja mám pocit, že tu sú fakt dva svety, tak možno ale tak to nedoplní a možno aj bude reagovať, že kde našiel tých novinárov, lebo ja v tom v celom tom zákone nevidím žiadnych novinárov a ako vôbec akože to slovo, ale ani ten význam toho to nedáva. Takže áno, stále tam to riziko existuje. My sme ho identifikovali, dá sa s tým vysporiadať. Ak to dáte do druhého čítania, tak sa s tým dá vysporiadať pozmeňovacím návrhom, kde sa to pekne uvedie. No tak na to by som prípadne apeloval. Pán poslanec Lackovič.
49. schôdza NR SR - 6.deň - B. popoludní
Dátum: 2026-04-22
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Ja sa poďakovať a naozaj vyslyšiať povedaného, že úmysel odhaliť úmysel asi odhalíme v druhom čítaní a to apelujem znova na kolegov, že či teda ich to zaujíma alebo nezaujíma, alebo naozaj to už tam všetko tak funguje, že nič ich nezaujíma, len zahlasuj. Takže budeme vidieť, hej, či k cizelovaniu tej dvojky dôjde, či prípadne sa neobjaví návrh, aby vypadla tá dvojka, hej, lebo tá dvojka sama o sebe je nebezpečná a pôsobí preventívne, aby ste sa teda nepýtali, tak. Ďakujem. Ďakujem pekne. Pán poslanec
49. schôdza NR SR - 5.deň - B. popoludní
Dátum: 2026-04-21
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

70. Ďakujem pekne. Ono sa tak zvykne hovoriť aj v tom našom podnikateľskom svete, že vždycky skúmaj motiváciu, že to je kľúčová. A teda poviem vám moju motiváciu, lebo ja som podnikateľ, ja sa teda nehrám, viete, že som teraz v tom milujem. I keď ma Takáč udal na výbor, ale ja som prišiel do politiky ako podnikateľ a aj keď odídem z politiky, ja znova budem podnikateľ. A podľa mňa sem-tam, keď zaznie hlas podnikateľa, tak by som sa prípadne ním zaoberal a nie takých, čo sa tu tvária na neviem čo a ani sa nevedia priznať k tomu, že s niečím vôbec podnikajú. Takže viete, moja motivácia je sociálny zmier, či veríte alebo nie. A naozaj to, čo vy tu stvárate, tie, čo to tu predkladáte, hej, a ako ignorujete, ako si zatvárate oči pred veľa vecami, tak vlastne ten krehký sociálny zmier, ktorý tu je a je stavaný len držaný tým, že ešte stále máte takú úverovú schopnosť, že si požičiate, tak to veľmi rýchlo môže padnúť ako domček z karát. Čiže, áno, moja motivácia je upozorniť na to, že hazardujete s tým veľmi krehkým sociálnym zmierom. A čím skôr sa do toho pustíme, do toho, že začneme to robiť udržateľným a vystužíme ten krehký sociálny zmier, aby to držalo nie na vlásku, ale aspoň na šnúrke, hej, tak o to lepšie pre nás všetkých, aj pre mňa ako pre človeka, ktorý sa živil podnikaním a nie špekulovaním. Aj takí sú, hej? Tu ja a to nie je do nejakej ťažkej, ťažkej debaty. Takže, áno, aj moja motivácia tu bolo vystúpiť, nie brať ľuďom v Dvoriankach požiarnu zbrojnicu. Ale mne to naozaj príde nelogické dať niekomu 300-tisíc na požiarnu zbrojnicu, keď nemajú požiarnikov. Ja nezávidím ľuďom v Dvoriankach, že majú búdu na futbalovom štadióne, ale mne to príde nelogické, dávať 600-tisíc z fondu, ktorý vyberá od podnikateľov na štadión, kde nie sú futbalisti.
52. schôdza NR SR - 14.deň - B. popoludní
Dátum: 2026-06-15
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Pán kolega Dostál, s viacerými pointami vášho vystúpenia sa stotožňujem. Ďakujem zaň. Súhlasím, že občania zverili politikom moc a majú mať možnosť ju odobrať. Určite áno. Preto máme pravidelné demokratické voľby. Prípadne máme zadefinované ústavné príčiny na predčasné voľby, ako je opakovaná neschopnosť Národnej rady sa zísť a rokovať, ako je vyslovenie nedôvery vláde Slovenskej republiky a podobne. Ale nie tak, ako ste povedali, skracovať volebné obdobie referendom, keďže občania dali mandát, zvolili si politikov a zverili moc na štvorročné volebné obdobie. Nuž, z tohto návrhu koalície trčí podľa mňa účelovosť a politický kalkul. Je to podobné ako pri voľbách zo zahraničia, pri korešpondenčnej voľbe, kedy sa aj zástupcovia koalície priznali, že im to vychádza, pretože tí ľudia, ktorí volia zo zahraničia korešpondenčne, volia iné strany. KDH a ja osobne sa k tomu staviame principiálne. Ani my tam nemáme kto vie aké vysoké percentá, ale bezohľadne na to, či nám to vyhovuje, či nám to nevyhovuje, ctíme právo občanov na voľbu aj zo zahraničia. Chceme voči zahraničným Slovákom byť maximálne ústretoví. Ak by ste to mysleli, vážení kolegovia z koalície, úprimne s tým posunom moci ku občanom a k ich rešpektu, tak by vaši ministri prišli a čelili odvolávaniu v parlamente, lebo parlamentu sa zodpovedajú. Tam sú hlasy voličov realizované do našich mandátov. To by bol príklad úcty. Podobne ste mali možnosť reformovať verejnú správu a nie trestnú.
52. schôdza NR SR - 12.deň - A. dopoludnia
Dátum: 2026-06-11
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Vaše faktické poznámky a na niektoré stihnem zareagovať. Začnem od konca. Pani Čavojová, áno, toto je predsa právny princíp právneho štátu, ktorý KDH presadzuje. Ctíme prezumpciu neviny, preto hovorím, nikto nesiahá Tiborovi Gašparovi na mandát, len žiadame vyvodenie politickej zodpovednosti a morálno-etický postoj svoj k tej pozícii, ktorú ako ústavný činiteľ má, teda odstúpenie z pozície podpredsedu Národnej rady. Ale dovolím si poznamenať, že pán Mierna, ktorý je z vašej strany, nemá, nemá najmenší problém vynášať súdy. On je ten, skúste to povedať, prosím, aj jemu. On je ten, ktorý namiesto sudcov hovorí o tom, kto je vinný a kto je nevinný. Takto sa vyjadruje aj v tejto živej kauze Očistec. Pán minister, ďakujem, že ste reagovali. Ja som hovoril o politickom a spoločenskom kontexte, v ktorom toto prerokúvame. Ja, mne sú známe aj prechodné ustanovenia. Nehovoril som o tom, že ako a priamo sa ovplyvnia živé kauzy. Takže, prosím, aby ste mi nevkladali do úst niečo, čo som nikdy nepovedal. A za sporné považujem najmä doznanie toho kajúcnika ku všetkým trestným činom. Niektorí, teda kolegovia poslanci, to už aj v tých faktických povedali, ako pán Dušenka, že ilustračný príklad, čo by sa stalo, keby ten kajúcnik mal na rováši nesúvisiace trestné činy, ku ktorým sa má doznať, ako to ovplyvní jeho situáciu. Ja to poviem úplne, musím za 10 sekúnd, príliš jednoducho. Kajúcnikovi sa to musí platiť a musí byť predvídateľná tá jeho situácia, nemôže byť v strachu, že stratí tie benefity. Pán poslanec Muňko nie je. V miestnosti stráca
52. schôdza NR SR - 12.deň - A. dopoludnia
Dátum: 2026-06-11
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ste hovorili o niektorých individuálnych prípadoch z minulosti. Dobre viete, lepšie ako ja, že nikdy v dejinách presadzovania práva nebolo žiadne obdobie, ktoré by bolo dokonalé a bezchybné, bez pochybení. Na to však máme odvolacie konania, viacstupňové súdy, disciplinárne súdy a mnohé iné opravné prostriedky. Vy ste však priniesli novelu, keď spočítam novely k Trestnému zákonu a Trestnému poriadku, tak neviem, či je jedenásta alebo dvanásta, ktorá nie, že zjednodušuje a robí procesy transparentnými, ale zložito, robí ich zložitejšími, ťažšie presadzovateľnými. Jednoducho predvídateľnosť práva, presadzovanie spravodlivosti komplikujete. Znemožňujete inštitút spolupracujúcej osoby a dobre viete, hovoria vám to aj odborníci, že to je často jediný nástroj. Nehovoríme jediné svedectvo, hovoríme jediný nástroj, ako riešiť organizovaný zločin a najväčšie korupčné kauzy. Takže takýto, prepáčte mi za výraz, marxistický prístup k nejakému plošnému uplatňovaniu úpravy, ktorá nepomáha presadzovaniu spravodlivosti, ale trčí z nej účelovosť, nie je dobrou službou ani teda nejakou vizitkou ministra spravodlivosti. Nikdy sme nehovorili o tom, že sa nemajú súdy, respektíve občania brániť proti pochybeniam, či už procesným alebo vecným. A že môžeme precizovať úpravu kajúcnikov, ale toto je jej znemožnenie. Pani poslankyňa Kolíková.
52. schôdza NR SR - 9.deň - A. dopoludnia
Dátum: 2026-06-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem. Pri takejto obrovskej veci sme sa mali ako poslanecké kluby biť o slovo. Chcieť byť pri tom, keď sa píšu dejiny civilného práva. Niečo, čo zvyčajne funguje desaťročia. No a bojujeme akurát tak o sekundičky a nie o slovo a nepočujem tu dialóg medzi koalíciou a opozíciou.
52. schôdza NR SR - 9.deň - A. dopoludnia
Dátum: 2026-06-05
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Ďakujem všetkým za pripomienky a za naozaj dobrú debatu a je mi ľúto, že ju vedieme len medzi opozičnými poslancami. Adresoval som už to nehorázne skrátenie na tretinu, namiesto toho, aby sme pristúpili k dvojnásobnému času na rozpravu, a preto sa čudujem, že ten čas, ktorý my nemáme, rátame na sekundičky, že tie hodiny, ktoré má k dispozícii koalícia, z nich ani tú sekundu nevyužije. Je to smutný obraz. Ďakujem.
52. schôdza NR SR - 8.deň - B. popoludní
Dátum: 2026-06-04
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Súhlasím s vami, že rozprava v prvom čítaní o takom rozsiahlom civilizačne dôležitom zákone mala byť zdvojnásobnená podľa procedurálneho návrhu KDH a nie daná na tretinu, ako si to pretlačila vládna koalícia. Tu môj súhlas s vaším vystúpením končí. Som veľmi nepríjemne prekvapený, ako ste sa sústredili vo svojom vystúpení na KBS. Nerozumiem, ako môžete hovoriť o nejakom diktáte zo strany cirkvi. Prosím vás, to nie je pravda, že tu cirkev niečo diktuje. A nie je ani pravda, že by iba KBS namietala zahrnutie rodinného práva do Občianskeho zákonníka. Bolo to aj KDH. Boli to aj sudcovia z poručenskej agendy a ďalšie organizácie. Právnici, odborníci, zástupcovia KDH rokovali s predkladateľom, s rekodifikačnou komisiou o tomto a ja som to vo svojom vystúpení dôkladne vysvetlil, že prečo. To teraz opakovať vo faktickej nemôžem. Na žiadne iné subjekty z MPK ste sa nepýtali. Nepýtali ste sa, prečo v inom medzirezortnom pripomienkovom konaní boli akceptované iné pripomienky. Nechápem, prečo, chcete nás vrátiť kam? Pred 89. rok? Dovolím si vám povedať, že cirkev nezdružuje mimozemšťanov, ale občanov Slovenskej republiky. A podobne ako iné organizácie spoločenské, kultúrne, mimovládne môže pripomienkovať tak ako každý iný. Práve cirkev, práve KBS nesmie? Práve títo vám vadia a jediní vám vadia? Pani
52. schôdza NR SR - 8.deň - A. dopoludnia
Dátum: 2026-06-04
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Vaše faktické poznámky bez ohľadu na to, či boli oceňujúce alebo polemizujúce, používam ich za veľmi užitočné. Čo stihnem zareagovať, tak zodpoviem. K absolutizácii vôle jednotlivca, na ktorú ste sa pýtali, pán kolega, práve som povedal, že ten zákonník práce nemôže byť tak postavený. Poukázal som to na príklade teda zredukovania povinne neopomenuteľných dedičov z pôvodného návrhu 1/10, 2/10 na to, aby ostal zachovaný ten oveľa vyšší pomer, za ktorý sme sa zasadzovali, čo ukazuje, že nemôže byť tá vôľa príkazcu tak nadradená, že prakticky môže dôjsť bez dôvodov na videnie k videniu. Čo sa týka poukázania na právnu úpravu v Českej republike, tak paradoxne už aj v rokoch 1918 až 1950 bolo v Československej republike prvej a veľmi dobre fungujúcej a demokratickej rozdielna právna úprava v tejto veci. Nemôžeme čakať, že tak, ako sa historicky ďalej vyvíjali naše krajiny a životy našich občanov, že môžeme najdôležitejší zákon pre občanov, pre ich každodenný život mechanicky porovnávať alebo preberať zo zahraničia ani z najbližšej Českej republiky. Je dôležité, aby vychádzal z reálií a bol podľa princípu racionálnej kontinuity budovaný na potrebách aktuálnych podmienok našich občanov. Rodinné právo je oveľa dôležitejšie ako pracovné právo. Vzťahy medzi rodičmi, súrodencami, najbližšími sú viac ako vzťahy medzi zamestnancom a zamestnávateľom. Preto, ak je lex specialis pracovné právo, musí byť aj rodinné právo, ba ešte skôr. Pani Špánik, kolegyňa Kolíková, povedal som, že to je paradoxne jediné prorastové opatrenie. Spomenul som to ako paradox, nie ako dostatočné. Kolíková, povedal som, že to je paradoxne jediné prorastové opatrenie. Spomenul som to ako paradox, nie ako dostatočné.
52. schôdza NR SR - 3.deň - A. dopoludnia
Dátum: 2026-05-28
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Za slovo. Dotknem sa tej časti vystúpenia pani kolegyne, keď hovorila o vesmírnom výskume. 9 miliónov €, ak vyústia do účelového priznania dotácie, ktorých výsledkom je nejaká brožúrka, dve brožúrky, tak je to dvakrát tragédia. Nejde len o tieto peniaze, ktoré neboli vyhodené, ale možno niekomu priklepnuté, ale ide o to sprofanovanie veľmi vážnych príležitostí a potrieb Slovenskej republiky. Plné ústa majú mnohí politici o hospodárstve hodnotou. Ale my máme na Slovensku vedcov, špičkových vedcov aj Slovenskej akadémie vied, ktorých si dokonca NASA, ESA vypýta, aby boli súčasťou projektu Rosetta, ktorí dokážu skonštruovať motory na prvú sondu, ktorá pristála na kométe. Sú tu reálni vedci, ktorí zázrakom ostávajú na Slovensku a nepresťahovali sa do USA alebo niekam inam. Títo sa k peniazom nedostanú, ale pisatelia brožúrok áno. Podobnou tragédiou je, keď sa 10 miliónov € z ministerstva školstva vyhodí na paralelný a zle fungujúci systém e-prihlášok, namiesto toho, aby sa zdokonalili tie nástroje, ktoré má školské výpočtové stredisko alebo CVTI, ktoré už boli vybudované za veľké peniaze. Znovu, o čo ide? Prečo chce niekto budovať na zelenej lúke paralelný systém, ktorý funguje horšie ako ten, ktorý máme na školách. To, aj keď nie ste konšpirátori, tak vám musí prísť myšlienka, že tieto peniaze sú iba účelovo použité. To je dvakrát zlé pre Slovenskú republiku. Nepoužijeme ich správne a upcháme cestu správnym riešeniam.
49. schôdza NR SR - 16.deň - A. dopoludnia
Dátum: 2026-05-07
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Za vaše príspevky, komentáre prosím o podporu a chcem ešte zdôrazniť jeden detail, kvôli času len jeden, a to, že tento zákon neprináša nejaké nadbytočné, dodatočné náklady. Tie náklady priame, ktoré tento zákon prinesie pre štátnu kasu, sú len niečo málo nad 70 000 €, čo je presná suma prepočítaná na kompenzáciu toho, že vlastníci, vrátane samospráv, okrem štátnych štátnych organizácií, tak strpia po dohode tie turistické trasy na svojom území. A táto slušnosť voči nim, že dostanú kompenzáciu za rok vo výške niečo nad 70 000 €, nie je žiadnym nákladom v porovnaní s tým bohatstvom a úžitkom, ktorý nám tieto trasy prinášajú po celoslovenskej sieti. Preto vás prosím o múdrosť, ktorá ide nad politickou tú situáciu a tričká, pretože táto vec tu aspoň verím, že aj s vaším prispením bude ďalšie stovky rokov. Ďakujem. Vyhlasujem všeobecnú
49. schôdza NR SR - 16.deň - A. dopoludnia
Dátum: 2026-05-07
Poslanec: Horecký, Ján (KDH)
Druh vystúpenia: Vystúpenie

Ďakujem pekne za slovo. Dámy a páni, mám tu česť predstúpiť pred vás po viac ako pol roku s návrhom zákona na turistické trasy. Pripomeniem vám jeho kľúčové body aj tiež jeho význam a prínos v rozprave, do ktorej sa prihlásim ako Ďakujem pekne za slovo. Dámy a páni, mám tú česť predstúpiť pred vás po viac ako pol roku s návrhom zákona na turistické trasy. Pripomeniem vám jeho kľúčové body aj tiež jeho význam a prínos v rozprave, do ktorej sa prihlásim ako prvý, ale teraz v tomto úvodnom slove len v odrážkach zhrniem, čo tento zákon prináša. Tento zákon upravuje turistické trasy, ktorými sú turistické chodníky, náučné chodníky, cykloturistické trasy, náučné cykloturistické trasy, bežecké trasy, jazdecké trasy, lyžiarske trasy a pútnické cesty, pravidlá značenia turistických trás. Ďalej práva a povinnosti fyzických osôb a právnických osôb na úseku turistických trás. Zavádza sa register, štátny register turistických trás. Ďalej konanie o zápise turistickej trasy v tomto registri, zmene či výmaze z turistického registra. Ďalej financovanie turistického značenia a turistických trás. Potom organizáciu pôsobnosti orgánov verejnej moci na úseku turistických trás, sankcie za porušenia povinností ustanovených týmto zákonom. Tieto suché odrážky, ktoré hovoria o tom, čo táto celkom nová legislatívna úprava, na ktorej sa pracovalo tri roky, prináša, je lepšie predstaviť ešte parludskými slovami. Ide o toto. Podarilo sa nám za tri roky zharmonizovať záujmy, oprávnené záujmy vlastníkov, vlastníkov pozemkov, pôdy, lesov. Ďalej štátnych organizácií, ako sú štátne lesy, ochranárov, lesohospodárov, pôdohospodárov, samospráv a turistov. Akým spôsobom a čo chceme v tomto zákone urobiť, tak predstavím bližšie v rozprave, do ktorej sa teda hlásim ako prvý. Ďakujem. Ďakujeme.
49. schôdza NR SR - 16.deň - A. dopoludnia
Dátum: 2026-05-07
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Za vaše faktické pripomienky. Budem na ne reagovať spoločne. Tak v prvom rade zdôrazňujem, že ide o riešenie, ktoré je úzko viazané iba na študentov denného štúdia, čo je čas, ktorý je obmedzený na každej jednej škole, či už je stredná alebo vysoká. Čiže riadni študenti denného štúdia, ktorí sú pre Slovensko strategicky veľmi významní a ktorí, opakujem, odchádzajú v štvornásobnom počte, ako je priemer v Európskej únii a nemienia sa vrátiť, ktorí napríklad v Českej republike zarábajú v priemere slovenskí zamestnanci o 16 % viac, ako je priemerný zárobok českého zamestnanca, čo svedčí o tom, že to sú práve ľudia, ktorí sú šikovní, uplatnia sa v zahraničí veľmi dobre a uplatniť sa v zahraničí je vždy ťažšie tomu, kto tam príde, nemá tam zázemie, ako tomu, kto tam žije s kontaktami a rodinou. Svedčí to kvalite našich ľudí, ktorí odchádzajú do zahraničia. A práve toto je vysoká užitočnosť tohto návrhu, ktorý tento problém rieši tak, aby sme týchto najkvalitnejších ľudí im ponúkli atraktivitu. My ich nechceme držať za nohu. My im nechceme brániť v tom, aby sa slobodne rozhodli, kde chcú žiť a pracovať. Ale chceme prispieť k tomu, aby atraktivita štúdia, zamestnania a života na Slovensku rástla, a to presne v tomto čase. Preto to nepovažujem za tak za takú vadu nesystémovosti, lebo sa netýka celého pracovného trhu a všetkých zamestnancov. Je to pre účely žiakov a študentov denného štúdia a ich stabilizácie osobitne v povolaniach, ktoré nám prudko chýbajú. A to sú nielen učiteľské, zdravotnícke, sociálne, ale aj špičkové technologické a podobne. Toto je win win win. Pre všetkých. A neviem, ako sa to
49. schôdza NR SR - 16.deň - A. dopoludnia
Dátum: 2026-05-07
Poslanec: Horecký, Ján (KDH)
Druh vystúpenia: Vystúpenie

Ďakujem za slovo. Predkladám návrh zákona, ktorým sa mení zákon č. 461/2003 Z. z. o sociálnom poistení v znení skorších predpisov. Týmto návrhom zákona, ako by sme nadväzovali na tón, o ktorom rokujeme od rána v tejto snemovni, a chceme prispieť aspoň touto čiastkou, aspoň trochu k zvráteniu trendu, neblahého trendu, ktorého sme svedkami. A hovorím o trende odchodu mladých talentovaných ľudí zo Slovenska, ktorí odchádzajú v priemere štyrikrát vo väčšom množstve, ako je to v krajinách Európskej únie. Ale, čo je, žiaľ, horšie, tak takmer polovica z nich hovorí, že nemá v úmysle sa vrátiť. Tieto údaje som si nevymyslel, nevycucal z prsta, aby som strašil, aby som zhoršoval náladu v našej krajine. Vyplývajú z prieskumu 20 000 študentov, ktorí odpovedali na tieto otázky a ktorí odrážajú realitu, ktorá nie je pre študentov nijako príťažlivá. Samozrejme, nestačí nad vecami len lamentovať. Treba niečo riešiť, pomáhať túto situáciu meniť. Kresťanskodemokratické hnutie a poslanci, ktorí predkladáme tento návrh zákona, to znamená ja a Andrea Turčanová, chceme prispieť k tomu, aby sme spravili zo Slovenska, robili zo Slovenska miesto, ktoré je oveľa atraktívnejšie pre štúdium, prácu a život mladých ľudí. Preto predkladáme tento návrh zákona, o ktorom vás budem informovať stručne o podstate zmien v rozprave, do ktorej sa hlásim ako prvý.
49. schôdza NR SR - 15.deň - B. popoludní
Dátum: 2026-05-06
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Riešenia máme, ponúkame ich, ale márne. Ja to poviem za rezort školstva, ktorý nedokáže túto vec vyriešiť samostatne, aj keď pán minister Drucker to predstiera, že to tak je. Toto musí byť ruka v ruke, poskytnutie príležitosti na postupný nábeh na získanie pracovných návykov tých, ktorí ich nikdy nemali. To znamená nie z nuly na 100 a viniť ich, keď to nedokážu. Ten, kto vydrží, zvyšuje sa mu gáža, zvyšuje sa mu úväzok, dáva sa mu príležitosť, podmienená príležitosť na získanie bývania, na ktorom participuje vlastnou prácou za podmienky, že dieťa prichádza do komunitného centra, povedzme medzi omami, detské skupiny, čokoľvek, peniaze na sociálnych pracovníkov, terénnych pracovníkov, ktorí sprevádzajú týchto ľudí. Nech sú zaplatení extrémne dobre. To je úplne jedno. To sú dobre vynaložené peniaze. Nech sú to opatrenia adresné a nie plošné. Tých 1500 učiteliek materských škôl, ktoré pán minister napočítal, že treba na plošné zavedenie povinnej dochádzky od troch rokov, keby boli použité tie personálne a finančné zdroje na to, aby sa pomohlo tam, kde to treba, adresne, aby ľudia, ktorí chcú nestratiť svoju identitu, ale pomôcť im vyjsť z pasce generačnej chudoby, a zopakujem to, spojením zdravotníckej starostlivosti, hospodárskej príležitosti na ich úrovni, tak ako to dokážu urobiť. Máme také príklady školskej, vzdelávacej, rannej starostlivosti o deti, sociálnej, tak toto je recept. V dvoch minútach sa nedá bližšie popísať, ale viackrát sme o tom hovorili aj na školskom výbore, aj priamo s ministrom a Markom. Nie. Pani poslankyňa Bajová Holečková, nech
49. schôdza NR SR - 15.deň - B. popoludní
Dátum: 2026-05-06
Poslanec: Horecký, Ján (KDH)
Druh vystúpenia: Vystúpenie s faktickou poznámkou

Žiaľ, pamätám si ten výrok pána premiéra, ktorý povedal odsudzujúcim tónom, že tá matka tam nechala uhorieť deti a vybehla von, aby si zachránila život. Neviem si predstaviť situáciu, kedy by som takýto výrok povedal, aj keby to bola pravda. Tej mame by bolo lepšie v tých plameňoch, ako keby mala počuť takéto slová. Je to veľmi nehumánne a veľmi neľudské. Preto mi príde toto uznesenie ako aj príležitosť napraviť ten signál, pretože žijem s vedomím, že všetci ľudia majú tú istú dôstojnosť a sú rovnocenní pred Bohom i ľuďmi. A títo ľudia, ktorí žijú v takýchto podmienkach v rómskych osadách, v podmienkach, ktoré sú na stáročia dozadu nezrovnateľné, vyžadujú úplne iný prístup. Neexistuje žiadne rýchle zázračné riešenie, ale prvý signál je, že toto je potenciál pre Slovensko. Toto nie je nejaká guľa na nohe sociálnych dávok a semenište chorôb alebo ako to všelijako vedia rasisti opisovať. Toto je príležitosť pre Slovensko, pre demografiu, pre dôstojný život ľudí, dôstojný život ľudí, aby prispievali do spoločného, aby žili plné životy. Dá sa to dosiahnuť len politikou, spoluprácou a súbehom sociálnych, školských, teda vzdelávacích, hospodárskych a zdravotníckych. Ľudí, dôstojný život ľudí, aby prispievali do spoločného, aby žili plné životy. Dá sa to dosiahnuť len politikov, spolupráce a súbehu sociálnych, školských, teda vzdelávacích, hospodárskych a zdravotníckych aktivít. Nie silným štátom, ktorý pohŕda svojimi občanmi, zrovna tými najslabšími, a rozmýšľa a chce rozhodovať za nich. Ďakujem.